Referat af ekstraordinær generalforsamling 9. november 2019 i Fløng Forsamlingshus.

Lokalafdeling Møllehøj.

Fremmødte 26 stemmeberettigede.

Valg af dirigent: Jan Rasmussen stillede advokat Michael Transø Schultz i forslag som dirigent. Generalforsamlingen vedtog uden modkandidat forslaget, hvorefter dirigenten gennemgik og konstaterede, at den ekstraordinære generalforsamling er lovligt indvarslet og dermed beslutningsdygtig i forhold til den udsendte indkaldelse.

Valg af kasserer Dorte Magnussen, parcel 84, Agerhaven 20 blev valgt uden modkandidatur.

Helle Vithardt Helle Vithardt, parcel 296 Mosehaven 83 fortalte at 4 ud af 6 bestyrelsesmedlemmer tirsdagen før havde stillet mistillid til bestyrelsesformand Jan Rasmussen. Helle redegjorde for årsagen til mistillidsvotummet med eksempler på ikke at ville involvere bestyrelsen i arbejdet, optage lån og sætte vandmålerprojektet uden behørig udbuds runde, at svare Gothersgade og kommune på resten af bestyrelsens vegne, listen er lang og Jan er blevet informeret hele vejen siden foråret.

Formanden: Formanden erklærede sig uenig i kritikken og fastholdt, at bestyrelsesarbejdet er udført ansvarligt og ordentligt og at alle gældende regler er passet og håndhævet løbende. Samarbejdsvanskelighederne kan måske skyldes en kommunikationsbrist.

Torben Petersen Torben Petersen foreslog at udskyde mistillidsvotummet til ordinær generalforsamling, hvilket flere i forsamlingen udtrykte enighed med.

Helle Vithardt Helle erklærede sig enig men finder at situationens alvor nødvendiggør handling.

Carl Brenbak, Carl Brenbak erklærede sig uenig i mistillidsvotummet.

Jesper Hansen, Jesper Hansen påberåbte sig demokratiets spilleregler.

Bent Christiansen Det virker som at kassererposten virker lidt tung. Kunne man overveje bistand fra en bogholder eller udlicitering

Formanden: Formanden ønsker at lade bogføring udføre af hovedbestyrelsen.

Torben Petersen: Kassereren bogfører ikke men sender bilagene til bogføring. Kassereren skal ikke bogføre, kun kontere regninger og sende til hovedbestyrelsen.

’

Formanden Formanden meddelte at han grundet den rejste kritik trækker sig med øjeblikkelig virkning fra formandsposten.

Dirigenten afsluttede herefter generalforsamlingen, idet han bemærkede, at afholdelse af ny ekstraordinær generalforsamling i henhold til vedtægtens § 22-5 skal ske inden 30 dage til valg af ny bestyrelsesformand med 14 dages varsel jfr. §21-10.

Bestyrelsen består herefter: Næstformand Lone Falkenberg,   
Kasserer Dorte Wester Magnussen,   
Helle Vithardt  
Julia Frost

9. november 2019

Dirigent Næstformand

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Michael Transø Schultz Lone Falkenberg